Tervetuloa Armon kalliolle! Minä olen Petri Välimäki.
Nyt nähtävässä kokonaisuudessa käsittelemme -
Jumalan armon ja rakkauden välittämistä lähimmäisillemme, -
toiselle ihmiselle.
Tämä ei ole ihan evankelista- koulutus.
Jos olet kiinnostunut siitä, niitäkin on nyt monia Suomessa: -
Perheniemessä, Vivamossa, Suomen Raamattuopistolla, Isossa Kirjassa.
Suosittelen sydämestäni.
Tämä olisi: johdatus evankeliumin armon sanoman välittämiseen -
jokaisen kristityn tehtävänä. Tietynlainen ABC meille kaikille.
Tämän kerran erityinen näkökulmani käsittelee sitä, -
mitä evankeliumi on ja sitä, mitä se ei ole.
Aloitan siitä, mitä se ei ole.
Rakkauteen perustuva armon evankeliumin välittäminen ei ole -
esim. sitä, että meidän uskonnon pitäisi olla -
niin tai niin iso. Se ei ole uskonnollista käännyttämistä.
Siinä ei ole kysymys siitä, -
että kirkon täytyisi olla isompi kuin vapaat suunnat.
Helluntailiikkeen pitäisi olla isompi kuin vapaa kirkko -
tai että evankeliset menisivät ohi viidesläisyyden.
Ei mistään tämmöisestä! Siitä ei ole kysymys ollenkaan!
Ei edes siitä, että kristinusko olisi isompi kuin islam.
Totta kai saamme pitää sitä hyvin tärkeänä asiana, että näin on, -
mutta eivät pohjimmiltaan tällaiset motiivit ole -
armon ja rakkauden välittämisen taustana. Ei edes sekään, -
että passiivisista kristityistä tulisi aktiivisia seurakuntalaisia.
Sekin on hyvin toivottavaa, -
mutta tässä asiassa on vielä paljon tärkeimpiä motiiveja.
Ei ole myöskään kyse lainalaisesta ihmisten pakottamisesta, -
ahdistamisesta tai uskonnollisiin muotoihin vaatimisesta.
Sellaiset asiat voivat joskus ajaa ihmisiä aika lailla kauemmaksi.
Ei siitäkään ole kyse, että saisimme näin lisäpisteitä Jumalalta.
Se on kyllä hyvin inhimillistä, että ihminen toivoo semmoisia -
ja yrittää ansaita niitä, mutta nyt ei ole siitä kysymys.
Ystävä rakas, usko nyt. Sinun ei tarvitse sellaisia hankkia.
Olet saanut ne armosta lahjana Jeesuksen täytetyn työn tähden.
Sinä tulet pelastetuksi ja hyväksytyksi Hänessä.
Nyt ei olla etsimässä sulkia hattuun. Se ei ole tässä pointti.
No, mistä sitten on kysymys?
Otetaanpa täältä Raamatusta. 2. Korinttolaiskirjeessä on kohta -
missä hyvin selkeästi opetetaan tästä tosi tärkeästä tehtävästä.
Siellä 5. luvussa kuvataan näin: -
Ja vielä tarkemmin kuvataan Jumalan meille antamaa tärkeää tehtävää.
Jakeessa 14 kerrotaan tähän motiivi. Siellä sanotaan näin: -
"Sillä Kristuksen rakkaus vaatii meiltä..."
Uusi käännös sanoo jopa vielä tarkemmin tai vahvemmin: -
"sillä Kristuksen rakkaus pakottaa meitä."
Todellinen motiivi on siis rakkaus.
Todellinen motiivi tähän palvelu- tehtävään on se, -
että Jumalan Pyhä Henki, Jumala, herättää sydämemme ymmärtämään, -
miten valtavan tärkeästä asiasta on kysymys.
Se avaa ymmärtämään, että kyse on ihmisen iankaikkisesta elämästä.
Ymmärrämme, että kyse on siitä, että ihminen saa synnit anteeksi, -
pelastuu kadotuksesta taivaan kansalaiseksi.
Hän tulee osalliseksi suurimmasta lahjasta, mitä ihminen voi saada.
Kun tuo rakkaus on sydämissämme, se väistämättä vaikuttaa niin, -
että me haluamme viedä sitä, koska välitämme lähimmäisistämme.
Voisi tiivistää näin, -
että oikea motiivi on rakkaus, -
joka pohjimmiltaan kumpuaa itse Jumalan rakkaudesta.
Olemme jo aiemmin tutkineet Raa- matusta, miten Jumala on rakkaus -
joka tahtoo, että kaikki tuntisivat totuuden ja pelastuisivat.
Hän ei tahdo kenenkään hukkuvan.
Tuon Hänen rakkautensa Hän haluaa antaa myös meidän sydämeemme.
Jumalan rakkaus on vuodatettu Pyhän Hengen kautta sydämiimme.
Niin Raamattu sanoo. Se saa meidät ymmärtämään -
tämän tärkeän tehtävän.
Meillä on tehtävä viedä kaikkein suurinta sanomaa.
Toinen asia sanoo, että on kysymys nimenomaan -
armosta ja Jeesuksen täytetystä työstä, -
kun me olemme tätä sanomaa välittämässä.
Joskus näkee jonkun, joka haukkuu alituiseen ihmisiä.
Hän kertoo, miten huonosti he elävät, miten kelvottomia ovat, -
miten mitätöntä heidän uskonsa on. Hän monin tavoin moittii -
ja hyvin uskonnollisella sävyllä.
Ehkä on niinkin, että hän kertoo tekevänsä evankeliumin työtä.
Minusta nyt on hyvä pysähtyä miettimään, -
onko tuo nyt todella evankeliointia? Onko se evankeliointia?
Nimittäin Raamatun sana 'evankeliumi', UT:ssa 'euangelion' -
tarkoittaa sanatarkasti 'hyvä sanoma'.
Siis sanatarkasti 'hyvä uutinen', 'euangelion'.
Sana tulee sellaisesta yhteydestä, kun oli aika paljon sotia.
Ja sitten kun ne omat jossakin voittivat!
Siihen asti pelättiin hirvittävästi, että jos ne omat häviävät, -
niin tulee vihollisjoukko, joka usein poltti kylät, -
tappoivat, ryöstivät, raiskasivat siellä olevat. Ja veivät vankeina.
Siksi ahdistus ja pelko oli ihan valtavaa, miten rintamalla käy.
Kun rintamalla omat voittivat, -
ei millään maltettu odottaa, että koko joukko ehti kotiin, -
vaan ihan heti voiton jälkeen lähetettiin evankelista matkaan.
Hän oli siis henkilö, jolla oli valtavan hieno sanoma kerrottavana.
Hän ratsasti mahdottomalla vauhdilla kotikylään kertomaan, -
että kaikki on hyvin. Miehet tulevat kotiin. Taistelu on voitettu.
Voitte hengittää ja olla vapaita. Kaikki on hyvin.
Evankeliumi-sana tarkoittaa ilosanomaa, -
valtavan iloista sanomaa.
Kun puhumme Jumalan armon ja rakkauden välittämisestä, -
se on kaikkein suurin ilosanoma, mitä maailmalle on ikinä annettu.
Tämä maailma oli hukassa, menossa väärään suuntaan.
Se oli todella vakavassa katastrofissa.
Jumala antoi oman rakkaan Poikansa, koska Hän rakastaa meitä.
Jeesus tuli tänne ja osoitti Jumalan rakkauden -
aivan ainutlaatuisesti sanoin ja teoin.
Hän kuoli ristillä, sovitti meidän syntimme. Raamattu sanoo: -
Hän on syntiemme sovitus eikä vain meidän, vaan koko maailman syntien.
Hän nousi ylös kuolleista, meni Jumalan kasvojen eteen hyväksemme.
Pyhä Henki lähetettiin tänne. Nyt Jumalan Sana lupaa selvästi: -
kuka ikinä uskoo Jeesukseen, saa kaikki syntinsä anteeksi, -
tulee täysin armahdetuksi Jumalan lapseksi -
ja on matkalla kohti iankaikkista elämää.
Rakas ystävä, siitä on kyse evankelioinnissa.
Sitä on Jumalan armon ja rakkauden välittäminen.
Meillä on jotakin todella arvokasta kerrottavaa!
Ei meitä ole lähetty haukkumaan, ahdistamaan, masentamaan, -
vaan kertomaan valtavan ihanaa ilosanomaa.
Voi, miten suuri aarre onkaan aivan yksinkertainen lapsenusko -
Jumalan hyvään tahtoon ja rakkauteen.
Kolmas asia, josta on kysymys.
On kyse hyvästä paimenesta, joka tahtoo elää, rakastaa, hoitaa, -
siunata meitä jo tässäkin ajassa.
Kristillisen uskon ytimessä ei pohjimmiltaan ole uskonnollisuus, -
eivät jotkut opilliset teoriat, -
eivät toiminnalliset muodot, miten me toimimme.
Ei mitkään sellaiset asiat. Niihin liittyy tärkeitä näkökulmia, -
mutta eivät ne ole se ydin.
Ydin on ylösnoussut elävä Vapahtaja, -
Herra Jeesus Kristus.
Hän elää tässä ja nyt.
Ajatellaan, että olemme esim. ihan käytännössä palvelemassa -
ja rukoilemassa lähimmäisen kanssa, kuten olemme aiemmin käyneet läpi.
Ihan yksinkertaisessa rukouksessa lähimmäisen kanssa saamme -
rukoilla, että Jeesus tulee hänen sydämeensä, kun hän tahtoo sitä.
Hän ilmaisee halunsa vastaanottaa Jeesuksen ja rukoilla sitä.
Tuossa kohtaa on hyvä muistaa itsekin sydämessämme, -
että me emme ole nyt tekemässä uskonnollista rituaalia, -
vaan olemme kutsumassa elävää Vapahtajaa Jeesusta Kristusta.
Olemme rukoilemassa Häntä ja Raamattu opettaa meille, -
että Hän rakastaa meitä. Joskus alamme jännittääkin sitä, -
että osaankohan minä nyt ihan oikeita sanoja käyttää.
Meillä on ikään kuin mielessä joku muotti.
Jos se tämän kaavan mukaan menisi, niin se olisi oikea kaava.
Ei, hyvä ystävä, ei siitä ole yhtään kysymys.
Kysymys on siitä, että on elävä ylösnoussut hyvä paimen, Vapahtaja.
Meidän ei tarvitse jollain oikealla kaavallamme Häntä pakotella.
Ei Hän kaipaa pakkoa. Hän tahtoo miljoonasti enemmän pelastaa -
kuin me tahdomme pyydellä. Kun kutsumme Häntä sydämeemme, -
Raamattu sanoo selkeästi: kaikille, jotka ottivat Hänet vastaan, -
Hän antoi voiman tulla Jumalan lapseksi.
Jeesus sanoo selkeästi: Minä olen portti. Minä olen ovi.
Joka minun kauttani tulee sisälle, pelastuu.
Sitä, joka minun tyköni tulee, minä en heitä ulos -
ja kaikista heistä en kadota yhtäkään.
Rakas ystävä, näin sinä saat palvella, välittää -
hyvän paimenen rakkautta. Tuossa yhteisessä rukouksessa -
saamme lähimmäisen kanssa rukoilla, että Jeesus, elävä Vapahtaja, -
Pyhässä Hengessä todella tulee hänen sydämeensä.
Ja Hän nimenomaan tahtoo sitä. Hän oikein rakastaa tulla.
Näin uskon tämän Sanan perusteella ja saat sinäkin uskoa.
Kun Hän tulee, niin sen jälkeen -
Hän on tämän ihmisen sydämessä -
Pyhässä Hengessä, kuten Raamattu hyvin selvästi opettaa.
Kristus asuu uskon kautta sydämessämme.
Ja uskon kasvu. Hän lähtee siitä, miten Hän hoitaa, kantaa, -
miten Hän johdattaa, opettaa, siunaa.
Sitä käsittelemme seuraavassa ohjelmassa.
Sitä prosessia, jossa elävä Vapahtaja tätä uutta Jumalan lasta -
siunaa, hoitaa, tukee, rakentaa. Häneen me saamme luottaa.
Nyt tässä ohjelmassa vielä rukoillaan yhdessä.
Rukoillaan sinun puolestasi.
Sinun, joka kuunnellessasi tätä olet miettinyt, -
onkohan Jeesus jo minun sydämessäni.
Sinun ei tarvitse jäädä epävarmuuteen.
Sinä voit nyt siellä ja voimme yhdessä rukoilla nyt juuri, -
että Jeesus tulee sydämeesi. Ruudun äärellä voit rukoilla kanssani.
Saamme luottaa Jumalan Sanan mukaan, että Hän mielellään tulee.
Rukoillaan myös sinun puolestasi, joka ehkä haluat tehdä parannusta.
Olet huomannut tässä kuunnellessasi, -
että ehkäpä en olekaan julistanut evankeliumin ilosanomaa.
Haluat pyytää Jumalalta: Armahda minut. Anna sydämeeni -
luottamus Sinun armoosi, että voin sitä välittää eteenpäin.
Rukoillaan myös sinun puolestasi - meidän kaikkien puolesta.
Jos haluat ilmaista Jumalalle, että tämä on sinun rukouksesi, -
laita käsi sydämen päälle siellä missä olet.
Kiitos, rakas taivaallinen Isä, että Jeesuksen ristin veren -
ja ruumiin uhrin tähden saamme tulla tässä hetkessä, -
Jumalan rakastavien kasvojen eteen. Me rukoilemme Sinua Jeesus, -
elävä Vapahtaja: tule Sinua kutsuvan, nyt ruudun äärellä -
Sinua sydämessään kutsuvan lähimmäisen sydämeen.
Herra, anna tälle, joka haluaa pyytää - kuten minäkin -
että vapauta sydämemme luottamaan Sinun armoosi ja rakkauteesi, -
Sinuun elävänä Vapahtajana, että voimme välittää sitä eteenkinpäin.
Herra, me pyydämme: anna Pyhässä Hengessä kirkas armo -
ja yksinkertaisen elävän uskon vahvistua siellä sydämessä.
Herramme Jeesuksen Kristuksen armo, Isän Jumalan rakkaus -
ja Pyhän Hengen siunaava osallisuus olkoon sinun kanssasi.
Jeesuksen nimessä ja veressä saat uskoa kaikki syntisi anteeksi.
Sinä, joka olet vastaanottanut nyt Jeesuksen rukouksessa, -
saat Sanan mukaan tietää, että sinä olet Jumalan rakas lapsi.
Tavataan taas Armon kalliolla! Hei!
On suuriarvoinen asia, -
että saamme olla välittämässä armon sanomaa ja monin tavoin tukemassa -
lähimmäistämme elämään sitä todeksi.
Me tarvitsemme varustusta ja tukea.
Samoin myös ohjelman toteuttamiseen tarvitaan tukea.
Sinä voit olla osa tätä palvelutehtävää.
Soittamalla numeroon 0600-10077 -
tuet Armon kalliolla -ohjelmien lähettämistä noin 10 eurolla.
Voit myös ruudussa näkyvään tilinumeroon viitteen kera -
laittaa tukesi. Kiitos lahjastasi!
Kiitos, että saadaan tälläkin tavalla yhdessä palvella!
Tekstitys: Tuula-Riitta Virrankare